**Gjennomføringsdirektiv for diskusjonsøvelse 3.desember 2019**

**BAKGRUNN**

Gode øvelser er et viktig virkemiddel for å øke samfunnets evne til å håndtere kriser. Gjennom øvelser kan vi kvalitetssikre kriseplaner, høyne kompetansen, og bedre egen evne til krisehåndtering.

Vi må heller ikke undervurdere verdien av den læringen som finner sted når vi forbereder oss til en øvelse.

En stor fordel med diskusjonsøvelsen er at den krever relativt få ressurser både i forberedelsesfasen og gjennomføringsfasen. Øvelsen kan gjennomføres på noen få timer. Det er imidlertid viktig at alle er kjent med hvordan øvelsen skal gjennomføres, hva som er hensikten med øvelsen og at problemstillinger fra diskusjonene fra øvelsene følges opp etter av den er slutt.

I tillegg til diskusjonsøvelser er det også viktig at kommunen ved andre øvelser øver samspillet med alle nødvendige funksjoner i en kommune og eksterne aktører.

**DELTAKERE**

Deltakere ved diskusjonsøvelse er kommunes kriseledelse. I samråd med rådmannen kan øvingsleder også invitere med stedfortredere til kriseledelsen med som observatører på øvelsen. Dette for å høre på diskusjonene. Det er viktig at disse ikke sitter ved øvelsesbordet men i ytterkant og de skal IKKE delta i diskusjonene.

Ansatte i beredskapsenheten hos Fylkesmannen i Innlandet vil observere i 7 kommuner under øvelsen. Noen av kommunen har ønsket at vi kommer, men noen har vi selv valgt å besøke. Aktuelle kommuner er informert på forhånd. Fylkesmannen sin rolle i disse kommunene er å støtte og hjelpe øvingsleder ved behov.

**KOMPETANSEHEVING**

Fylkesmannen i Innlandet har laget en rekke dokumenter til øvelsen som er ment til hjelp for at beredskapskoordinatorer senere kan bruke disse som grunnlag for selv å lage og gjennomføre diskusjonsøvelser for sin kommune.

Dokumenter som er oversendt i forbindelse med øvelsen;

- Gjennomføringsdirektiv

- Referatmal til bruk ved øvelsen

- Hjelp til øvingsleder

- Innhold i kompetansetime og råd og tips ved» ekombortfall»

- Sambandsreglemet for bruk av nødnett

Skypemøte 20.november;

09:00-10:00 Korte innlegg fra aktuelle beredskapsaktører ved ekombortfall.

10:00-11:00 Gjennomgang av øvingsleder sine oppgaver under øvelsen og gjennomgang av sambandsreglement for nødnett. Deltakere kun øvingsledere (beredskapskoordinator).

Fylkesmannen vil ikke sette opp alternativ datoer for kompetansehevingen. Men vi vil gjøre opptak av dette slik at de som ikke har anledning vil kunne få tilgang i ettertid.

**PROGRAM 3. DESEMBER**

09:00- 09:30 Velkommen til øvelse og introduksjon. Gå gjennom gjennomføringsdirektivet, ha fokus på hensikt med øvelsen (øvingsleder)

09:30- 10:15 Diskusjon Del 1, (rådmann/kommunedirektør)

10:00- 10:05 Oppsummering av diskusjonen (referent) 10:05-10: 50 Diskusjon Del 2 (Rådmann/kommunedirektør) 10:50- 11:00 Oppsummering av diskusjonen ( referent) 11:00-11:30. Avslutning. Diskusjon om erfaringer og utbytte av øvelsen (øvingsledere)

**HENSIKT**

Hensikten med diskusjonsøvelsen er;

* Øke kompetansen og oppmerksomhet om konsekvenser og tiltak ved cyberhendelser og ekombortfall i kommunen.
* Hvordan opprettholde kommunens kommunale tjenester
* Omstilling av drift – f.eks manuelle rutiner, omprioritering av ressurser
* Diskutere hvilke tjenester har backupfunksjoner. Hvilke redundante systemer har kommunen? Hvis f.eks CIM er nede – finnes det papirversjon av varslingslister?
* Diskutere utfordringer relatert til varsling og kommunikasjon
* Diskutere hvilke aktører som er involvert i hendelsen og hvem som har ansvar for de ulike ekomtjenestene

**GJENNOMFØRING DISKUSJONSØVELSE**

En diskusjonsøvelse er en øvingsform der alle deltakerne samles i ett felles rom, og all kommunikasjon skjer i dette rommet. Innspillene blir gitt muntlig eller på skjerm. Ingen

tiltak skal iverksettes fysisk og ingen kontakt skal tas utenfor rommet. Deltakerne skal altså ikke spille/simulere for eksempel et møte i kriseledelsen, men diskutere seg gjennom både spesifikke og generiske problemstillinger relatert til det scenarioet de får presentert av en øvingsleder.

Hensikten med øvingsformen er å la øvingsdeltakerne komme frem, gjennom diskusjon og

dialog, til de beste løsningene på en problemstilling og gjennom dette få en større forståelse for sin egen og andres rolle. Dette kan gjelde virksomhetens ansvar eller individers ansvar.

**Øvingsleder sin oppgave er følgende;**

Øvingsleder deltar ikke selv i diskusjonen, men forholder seg nøytral og fokuserer på gjennomføringen. Rådmannen leder diskusjonen på selve øvingsdagen. (såfremt øvingsleder og rådmann ikke bestemmer noe annet).

• Legge frem scenarioet for øvingsdeltakeren ved start av øvelsen og problemstillinger

• Avklare ved oppstart av øvelsen regler for tegngiving for å prate eller fri diskusjon.

• Kunne avbryte diskusjoner som går i feil retning og ikke tar hensyn til hensikten, men også oppmuntre diskusjonen som er verdifulle og bør få fortsette.

• Se til at alle aktører kommer til orde.

• Komme med hjelpespørsmål dersom diskusjonen går i stå

• Bistå referenten som noterer under øvelsen slik at evaluerings-/oppsummeringsrapporten blir

komplett og gjenspeiler det som ble sagt under øvelsen.

**Referentens oppgave** er å skrive ned og dokumentere diskusjonen. For å løse sine oppgaver må

vedkommende:

• Notere fortløpende mens de øvede diskuterer.

• Etter endt diskusjon gi deltakerne en kort oppsummering av det som er notert under

diskusjonen, slik at de umiddelbart får anledning til å korrigere feil.

• Bistå i arbeidet med evaluerings-/oppsummeringsrapporten.

***SCENARIO; CYBERANGREP DER ALLE EKOMTJENESTER BLIR BORTE***

***Bakteppe;***

*Cyberangrep er slett ikke usannsynlig. I løpet av de siste årene har det vært flere hendelser hvor både offentlige og private virksomheter har blitt hacket. I noen tilfeller er informasjonen kryptert og de som er angrepet har blitt avkrevd penger for å avkryptere. Delvis ekombortfall har vi hatt og har fra tid til annen i både Hedmark og Oppland. Varigheten av bortfallet varer som regel fra noen timer til flere dager. Årsaken har oftest vært at en fiber er gravd over eller uvær. Det har tatt tid å reparere linjer etter brudd.*

*Scenarioet vi har valgt er et cyberangrep der konsekvensen er at alle ekomtjenester blir borte.*

*Uavhengig av årsak er det viktig at kommunen er best mulig forberedt for å håndtere ekombortfall. Kommunene skal selv har planer for å opprettholde de kommunale tjenestene også ved ekombortfall. Kommunene bør også kjenne til hvilke ressurser de kan spille på i forkant av en slik hendelse eller når de står midt i det.*

***SCENARIO***

*Med EKOM menes all form for elektronisk kommunikasjon og den infrastrukturen som må være tilstede for at disse tjenester skal fungere. Eksempel, mobiltelefon, datamaskiner. Strøm ville ikke bli rammet i dette scenarioet. Alle kommuner i Innlandet er rammet.*

***Del 1*** *av øvelsen; Noen få kommuner i Nordland og i Rogaland har de siste dagene vært utsatt for cyberangrep. Dette har medført at all elektronisk kommunikasjon er angrepet. Det vil si at mobiltelefoner og datamaskiner ikke fungerer. I verste fall vil også Hedmark og Oppland bli rammet.*

*Problemstillinger;*

 *Hadde vi i kommunen fanget opp dette og forberedt oss på lignende hendelser hos oss?*

*-Hvilke tiltak gjør kommunen for å forberede seg på et mulig angrep?*

*- Hvilke aktører kan bistå kommunen?*

*- Hvem har ansvaret?*

***Del 2*** *av øvelsen; Totalt ekombortfallet i alle kommuner i Innlandet. Her forutsetter vi også at alle ekomtjenester ellers i samfunnet også har bortfall.*

*Problemstillinger;*

*-Hvilke tiltak har de ikke rukket å sette i verk?*

*-Er det avdekt behov for tiltak som kommunen ikke har identifisert?*

*- Hvordan varsler kommunen interne ressurser og innbyggere?*

*- Hvordan opprettholder kommune sine tjenester?*

*- Hvilke tjenester er det viktigst å ivareta. Grunnlag for prioriteringer.*

**DISKUSJONSØVELSE SLUTT**

**FUNKSJONSTEST**

Funksjonstestene gjennomføres ETTER at selve diskusjonsøvelsen er ferdig, fra kl. 11:30 TIL 12:00

Når diskusjonsøvelsen er avsluttet starter en funksjonstest for de kommuner som ønsker dette. Det må i god tid før øvelsesdagen avtales med de personer som skal gjennomføre funksjonstestene og hvilke som skal gjennomføres. Her er forslag til funksjonstester som kommunen kan gjennomføre.

Eneste obligatoriske funksjonstest for alle kommuner som deltar er å dele situasjonsrapport med Fylkesmannen. Fyll inn i de obligatoriske feltene og legg ved oppsummering fra referent. Bruk gjerne referentmalen som er vedlagt.

**Aktuelle funksjonstester for scenarioet «ekombortfall»;**

- Teste nødnett i talegruppe med Fylkesmannen (Bruk vedlagte sambandsreglement for nødnett)

- Teste satellitt -telefon med nabokommuner

- Finnes oppdaterte planer og oppslagsverk der de skal finnes

-- Teste samarbeid med Norsk Radio Relæ Liga ( Fylkesmannen må i forkant ha tilbakemelding på hvilke kommuner dette gjelder. Norsk Radio Relæ Liga har flere personer i Innlandet som kan komme ut til kommunene å teste samband)

**Andre aktuelle funksjonstester uavhengig av scenario;**

- Teste varsling av kriseledelsen, varerepresentanter m.m

- Rigge alternative lokaler for kriseledelsen

- Klargjøre rom for kriseledelsen med nødvendige hjelpemidler

- Teste nødstrømsaggregat

- Teste ……

<https://www.dsb.no/veiledere-handboker-og-informasjonsmateriell/metodehefte-diskusjonsovelse/>